മതവിവേചനമുണ്ടാകില്ല അഫ്ഗാന് പൗരന്മാര്ക്ക് അടിയന്തര ഇവിസ പ്രഖ്യാപിച്ച് കേന്ദ്ര സര്ക്കാര് കാബൂളില് താലിബാന് അധികാരം പിടിച്ചതിനു പിറകെ അഫ്ഗാനിസ്താന് പൗരന്മാര്ക്ക് അടിയന്തര ഇവിസ പ്രഖ്യാപിച്ച് കേന്ദ്ര സര്ക്കാര്. ഇഎമര്ജന്സി എക്സ്മിസ്ക് വിസ എന്ന പേരിലുള്ള വിസയ്ക്കായി അഫ്ഗാന് പൗരന്മാര്ക്ക് ഓണ്ലൈനായി അപേക്ഷിക്കാം. പ്രത്യേക മതപരിഗണനകളൊന്നും കൂടാതെ വിസ അനുവദിക്കുമെന്നാണ് കേന്ദ്രം അറിയിച്ചിരിക്കുന്നത്. ഹിന്ദു, സിഖ് മതക്കാര്ക്ക് പ്രത്യേക പരിഗണന നല്കുമെന്നായിരുന്നു നേരത്തെ കേന്ദ്രം പ്രഖ്യാപിച്ചിരുന്നത്.അഫ്ഗാനിലെ പ്രത്യേക സാഹചര്യം കണക്കിലെടുത്താണ് ഇത്തരമൊരു വിസ അനുവദിക്കുന്നതെന്ന് കേന്ദ്ര ആഭ്യന്തര മന്ത്രാലയം അറിയിച്ചു. അഫ്ഗാനില്നിന്ന് ഇന്ത്യയിലേക്ക് രക്ഷപ്പെടാന് ആഗ്രഹിക്കുന്നവര്ക്ക് വിസാ നടപടിക്രമങ്ങള് എളുപ്പമാക്കാനാണ് അടിയന്തര ഇവിസ ആരംഭിച്ചതെന്ന് മന്ത്രലായം വക്താവ് പറഞ്ഞു. അഫ്ഗാനിസ്താനിലെ ഇന്ത്യന് കാര്യാലയങ്ങളെല്ലാം അടച്ചതിനാല് ഓണ്ലൈനായി ലഭിക്കുന്ന അപേക്ഷകള് ഡല്ഹിയിലായിരിക്കും പരിശോധിച്ചു നടപടി സ്വീകരിക്കുക. തുടക്കത്തില് ആറു മാസമാണ് വിസാ കാലാവധി. സുരക്ഷാ പരിശോധനകളെല്ലാം പൂര്ത്തിയാക്കിയ ശേഷമായിരിക്കും വിസ അനുവദിക്കുക. അതേസമയം, വിസ അനുവദിക്കുന്നതില് മതപരമായ വിവേചനങ്ങളുണ്ടാകില്ലെന്നും മന്ത്രാലയം വൃത്തങ്ങള് വ്യക്തമാക്കിയിട്ടുണ്ട്. നേരത്തെ, അഫ്ഗാനില്നിന്ന് ഇന്ത്യയിലെത്തുന്ന ഹിന്ദു, സിഖ് മതക്കാരെ സഹായിക്കുമെന്ന് കേന്ദ്രം പ്രഖ്യാപിച്ചത് വിവാദമായിരുന്നു. ഇന്ത്യയിലേക്കുള്ള വിമാന സര്വീസില് ഹിന്ദുക്കള്ക്കും സിഖുകാര്ക്കും മുന്ഗണന നല്കുമെന്നായിരുന്നു കഴിഞ്ഞ ദിവസം കേന്ദ്രം അറിയിച്ചത്. അഫ്ഗാനിലെ ഹിന്ദു, സിഖ് മതപ്രതിനിധികളുമായി നിരന്തരം ബന്ധപ്പെട്ടുകൊണ്ടിരിക്കുകയാണെന്നും ഇന്ത്യയിലെത്താന് ആഗ്രഹിക്കുന്നവര്ക്ക് അതിനുള്ള സൗകര്യങ്ങള് ഒരുക്കുമെന്നും വിദേശകാര്യ മന്ത്രാലയം വക്താവ് അരിന്ദം ബാഗ്ച്ചി വെളിപ്പെടുത്തിയിരുന്നു.